"Setswana Puo ya Gae (HL)/P2 9 DBE/Ngwanaitseele 2016 NSC POTSO 4: DIPOTSO TSE DIKHUTSHWANE Buisa nopolo e e latelang, mme o arabe dipotso. A KE BONA BONGWETSI? – GK Setou 1 E re ke ntse ke lwa le mabele, 2 Ke a fetola gore ke a phothe sentle, 3 Ke utlwe mafoko a tshele fa morago ga me: 4 'Dingwetsi tsa kajeno di bolawa ke matheka; 5 Tsaya o je ka o itse yona mpa fela.' 6 Tenego e nkeledise go di gana, mpa yona e di lelela. 7 Ditlhare ga di na kutlwelobotlhoko, 8 Di kapa magatwe a a se nang lepele le lemorago. 9 Leino le ka ntshetsa motho wa senna mafokofoko. 10 Le rraBankganne ke tlaa mmona a ijisitse ditshipi, 11 A bolela fa a sa bolo go eletsa ngwana wa bobedi, 12 A bolela fa phoso e le marukhu a mantsi a. 13 Mmatsale e re ke lela mala 14 A bolele fa ngwana wa gagwe a lela ngwana; 15 A bolele fa go se pholo e nngwe gape; 16 Pholo e le mpa go potokana jaaka lephutshe, 17 Pholo e le go gorosa lesika. 18 A fetse a mpoditse gore a tota ke mosadi wa bana. 19 E le ruri seboba go batwa sa mokwatla, 20 Ka phoso e tlile go digelwa go nna, 21 Nna yo mme a leng kgakala. 22 E tswe rraBankganne le ene e ka tswa e le nkgwana. 23 Ga ke mo sale morago jaaka moriti, 24 Ga ke itse se a se dirang kgakala le pono ya me! 25 A ruri ke bona bongwetsi 26 Go nyalwa ke morwa le mmaagwe? 27 A kgotsa ke ka bo ke busitse tsa bogadi? 28 A go rata ke phoso, rraBankganne? 29 A kgotsa ke ka boela gae, mmatsalaaka? 30 Gaetsho kwa Morokologadi ga ke a latlhwa seka-ntšwa. 4.1 Morero wa leboko le, ke ofe? (2) 4.2 Ke maikutlo afe a a senolwang ke mmoki mo lebokong le? (2) 4.3 Naya sekapuo se se mo moleng 8 le mosola wa sona. (2) 4.4 Naya ponagalo ya poko e e mo meleng 16 le 17 le mosola wa yona. (2) 4.5 Tsaya mola 19 o o tlhalose ka mafoko a gago, mme bokao bo sa fetoge. (2) [10] LE Kwalololo e ileditswe Phetla"